หุ้นซิ่งสาย 8 เก็งกำไรเทคนิคล้วนภาคบ่าย
บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
19 ต.ค. 2558

บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
SIAM “ซื้อ” ราคาหุ้นมีจังหวะดีดตัวขึ้นผ่านแนว Downtrend Line และแนวเส้นค่าเฉลี่ย 3 เดือน พร้อมปริมาณการซื้อขายสูงกว่าปกติ สอดคล้องกับเครื่องมือชี้ทิศทาง DI+ ที่พุ่งชี้ขึ้น และ MACD ตัด 0 ขึ้น เป็นจังหวะเก็งกำไร มีแนวต้านแรกบริเวณ 3.90 บาท และถัดไปที่ 4.00 บาท
SITHAI “ซื้อ” ราคาหุ้นแกว่งตัวขึ้นทะลุแนวเส้นค่าเฉลี่ย 3 เดือนพร้อมปริมาณการซื้อขายสนับสนุนหนาแน่น เครื่องมือ DI+ ตัด ADX ขึ้น เป็นจังหวะซื้อเก็งกำไร มีแนวต้านแรกที่ 2.50 บาท และมีเป้าหมายระยะกลางที่ 2.68 บาท
EFORL “ซื้อ” ราคาหุ้นมีจังหวะแกว่งยกฐานขึ้นต่อหลังทะลุแนวกด Downtrend Line พร้อมปริมาณการซื้อขายเพิ่มสูงขึ้น เส้นค่าเฉลี่ย 7-14-21 วัน เรียงตัวตัดกันยืนยันแนวโน้มขึ้น เป็นจังหวะซื้อเก็งกำไร มีแนวต้านแรกที่บริเวณ 1.17 บาท หากผ่านได้จะมีเป้าหมายถัดไปที่บริเวณ 1.25 บาท
CKP “ซื้อ” ราคาหุ้นดีดตัวฐานขึ้นผ่านแนวเส้นค่าเฉลี่ย 3 เดือน พร้อมปริมาณการซื้อขายสนับสนุน เครื้องมือ MACD เป็นบวกชี้ขึ้นยืนยันแนวโน้มขึ้น เป็นจังหวะซื้อเก็งกำไร มีแนวต้านแรกที่บริเวณ 2.70 บาท และมีแนวต้านถัดไปที่ 2.86 บาท